ddrg/super_eurlex huggingface dataset:
Úradný vestník L 205 , 17/08/1993 S. 0022 - 0023

Fínske špeciálne vydanie: Kapitola 3 Zväzok 51 S. 0184

Švédske špeciálne vydanie: Kapitola 3 Zväzok 51 S. 0184



Smernica Komisie 93/50/EHS z 24. júna 1993, ktorá určuje určité rastliny, ktoré nie sú uvedené v zozname prílohy V, časť A k smernici 77/93/EHS, ktorých producenti, sklady alebo distribučné strediská vo výrobných zónach týchto rastlín musia byť uvedení v úradnom registri KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 77/93/EHS z 21. decembra 1976 o ochranných opatreniach proti zavlečeniu organizmov škodlivých pre rastliny alebo rastlinné produkty do spoločenstva a proti ich rozšíreniu v spoločenstve [1], naposledy zmenenú a doplnenú smernicou 93/19/EHS [2], a najmä na jej článok 6 (5) a článok 6 (7) piata zarážka, keďže s cieľom výroby určitých produktov, ktoré nie sú uvedené v zozname prílohy V, časť A k uvedenej smernici, ako sú zemiaky iné ako sadbové alebo plody citrónovníka (Citrus L.), kumkvátu (Fortunella Swingle) a citrónovíkovca (Poncirus Raf.) a ich hybridov, ktoré nie sú napadnuté alebo infikované škodlivými organizmami uvedenými v smernici 77/93/EHS, a primeraného sledovania ich výroby členskými štátmi, je potrebné zapísať producentov vyššie uvedených produktov alebo, ak je to vhodnejšie, kolektívne sklady alebo distribučné strediská vo výrobných zónach týchto produktov do úradného miestneho, regionálneho alebo celoštátneho registra; keďže opatrenia uvedené v tejto smernici sú v súlade so stanoviskom Stáleho výboru pre zdravie rastlín, PRIJALA TÚTO SMERNICU: Článok 1 Členské štáty sú povinné zabezpečiť, aby producenti, kolektívne sklady alebo distribučné strediská vo výrobných zónach produktov, ktoré sú uvedené v zozname prílohy k tejto smernici boli zapísané do úradného miestneho, regionálneho alebo celoštátneho registra. Článok 2 1. Členské štáty sú povinné uviesť do účinnosti zákony, iné právne predpisy alebo správne opatrenia potrebné na zosúladenie s touto smernicou ku dňu uvedenému v článku 3 (1) smernice Rady 91/683/EHS [3]. Členské štáty sú povinné o tom bezodkladne informovať Komisiu. Keď členské štáty prijmú tieto opatrenia uvedú v nich odkaz na túto smernicu alebo ich takýto odkaz bude sprevádzať pri príležitosti ich úradného uverejnenia. Postup takýchto odkazov prijmú členské štáty. 2. Členské štáty sú povinné ihneď oznámiť Komisii všetky opatrenia vnútroštátneho práva, ktoré prijmú v oblasti, na ktorú sa vzťahuje táto smernica. Komisia je povinná o tom informovať ostatné členské štáty. Článok 3 Táto smernica je adresovaná členským štátom. V Bruseli 24. júna 1993 Za Komisiu René Steichen člen Komisie [1] Ú. v. ES L 26, 31.1.1977, s. 20. [2] Ú. v. ES L 96, 22.4.1993, s. 33. [3] Ú. v. ES L 376, 31.12.1991, s. 29. -------------------------------------------------- PRÍLOHA 1. Hľuzy zemiaka (Solanum tuberosum L.), iné ako sadbové zemiaky. 2. Plody citrónovníka (Citrus L.), kumkvátu (Fortunella Swingle) a citrónovníkovca Poncirus Raf. a ich hybridov. --------------------------------------------------
Úradný vestník L 168 , 02/07/1994 S. 0028 - 0028

Fínske špeciálne vydanie: Kapitola 15 Zväzok 13 S. 0200

Švédske špeciálne vydanie: Kapitola 15 Zväzok 13 S. 0200



Smernica Rady 94/31/ES z 27. júna 1994, ktorou sa mení a dopĺňa smernica 91/689/EHS o nebezpečnom odpade RADA EURÓPSKEJ ÚNIE, so zreteľom na Zmluvu o založení Európskeho hospodárskeho spoločenstva, a najmä na jej článok 130s ods. 1, so zreteľom na návrh Komisie [1], so zreteľom na stanovisko Hospodárskeho a sociálneho výboru [2], v súlade s postupom ustanoveným v článku 189 c zmluvy, keďže sa pri práci výboru ustanoveného podľa článku 18 smernice Rady 75/442/EHS [3] ukázalo, že nie je možné v lehote stanovenej v smernici 91/689/EHS [4] vypracovať záväzný zoznam nebezpečných odpadov, ale keďže uplatňovanie smernice 91/689/EHS závisí od vypracovania tohto zoznamu Komisiou; keďže je potrebné zabezpečiť vykonanie smernice 91/689/EHS v najkratšom možnom čase; keďže zoznam spoločenstva týkajúci sa nebezpečných odpadov sa musí stále ustanoviť v súlade s článkom 1 ods. 4 smernice 91/689/EHS; keďže zrušenie smernice Rady 78/319/EHS z 20. marca 1978 o jedovatých a nebezpečných odpadoch [5] sa musí preto odložiť, PRIJALA TÚTO SMERNICU: Článok 1 Týmto sa smernica 91/689/EHS mení a dopĺňa takto: 1. Článok 10 ods. 1 sa nahrádza týmto textom: "Článok 10 1. Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou do 27. júna 1995. Bezodkladne o tom informujú Komisiu." 2. Článok 11 sa nahrádza týmto textom: "Článok 11 Smernica 78/319/EHS sa ruší s účinnosťou od 27. júna 1995." Článok 2 Táto smernica je adresovaná členským štátom. V Luxemburgu 27. júna 1994 Za Radu predseda C. Simitis [1] Ú. v. ES C 271, 7.10.1993, s. 16. [2] Ú. v. ES C 34, 2.2.1994, s. 7. [3] Ú. v. ES L 194, 25.7.1975, s. 39. Smernica naposledy zmenená a doplnená smernicou 91/156/EHS (Ú. v. ES L 78, 26.3.1991, s. 32). [4] Ú. v. ES L 377, 31.12.1991, s. 20. [5] Ú. v. ES L 84, 31.3.1978, s. 43. Smernica naposledy zmenená a doplnená smernicou 91/692/EHS (Ú. v. ES L 377, 31.12.1991, s. 48). --------------------------------------------------
Úradný vestník L 299 , 22/11/1994 S. 0026 - 0026

Fínske špeciálne vydanie: Kapitola 13 Zväzok 27 S. 0045

Švédske špeciálne vydanie: Kapitola 13 Zväzok 27 S. 0045



Smernica Komisie 94/53/ES z 15. novembra 1994, ktorou sa mení a dopĺňa článok 2 smernice Komisie 93/91/EHS, ktorá prispôsobuje technickému pokroku smernicu Rady 78/316/EHS o aproximácii právnych predpisov členských štátov, týkajúcich sa vnútorného vybavenia motorových vozidiel (označovanie ovládacieho zariadenia, kontrolných žiaroviek a ukazovateľov) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 70/156/EHS zo 6. februára 1970 o aproximácii právnych predpisov členských štátov o typovom schválení motorových vozidiel a ich prípojných vozidiel [1], naposledy zmenenú a doplnenú smernicou 93/81/EHS [2], a najmä na jej článok 13 ods. 2, so zreteľom na smernicu Rady 78/316/EHS z 21. decembra 1977 o aproximácii právnych predpisov členských štátov, týkajúcich sa vnútorného vybavenia motorových vozidiel (označovanie ovládacieho zariadenia, kontrolných žiaroviek a ukazovateľov) [3], naposledy zmenenú a doplnenú smernicou Komisie 93/91/EHS [4], a najmä na jej článok 4, keďže nie je nevyhnutné, aby vozidlá už typovo schválené v zhode s ustanoveniami smernice 78/316/EHS boli zmenené a doplnené tak, aby zodpovedali ustanoveniam smernice 93/91/EHS; keďže však taká zhoda musí byť zabezpečená pre nové typy vozidiel, pre ktoré sa s účinnosťou od 1. októbra 1995 vyžaduje ES typové schválenie týkajúce sa označovanie ovládacieho zariadenia, kontrolných žiaroviek a ukazovateľov; keďže ustanovenia tejto smernice sú v súlade so stanoviskom Výboru pre prispôsobenie sa technickému pokroku ustanoveného smernicou 70/156/EHS, PRIJALA TÚTO SMERNICU: Článok 1 Tretia zarážka článku 2 ods. 2 smernice 93/91/EHS sa vypúšťa, ako aj slovo "a" na konci druhej zarážky, a čiarka na konci prvej zarážky sa nahrádza slovom "a". Článok 2 1. Členské štáty prijmú zákony, iné právne predpisy a správne opatrenia potrebné na dosiahnutie súladu s touto smernicou do 31. marca 1995. Ihneď o tom budú informovať Komisiu. 2. Keď členské štáty prijmú tieto opatrenia, tieto budú obsahovať odkaz na túto smernicu alebo ich bude sprevádzať takýto odkaz pri príležitosti ich úradného uverejnenia. Metodiku týchto odkazov ustanovia členské štáty. 3. Členské štáty oznámia Komisii znenie základných ustanovení vnútroštátneho práva, ktoré prijmú v oblasti upravenej touto smernicou. Článok 3 Táto smernica nadobúda účinnosť 20. deň odo dňa jej uverejnenia v Úradnom vestníku Európskych spoločenstiev. V Bruseli 15. novembra 1994 Za Komisiu Martin Bangemann člen Komisie [1] Ú. v. ES L 42, 23.2.1970, s. 1. [2] Ú. v. ES L 264, 23.10.1993, s. 49. [3] Ú. v. ES L 81, 28.3.1978, s. 3. [4] Ú. v. ES L 284, 19.11.1993, s. 25. --------------------------------------------------
Úradný vestník L 337 , 24/12/1994 S. 0086 - 0086

Fínske špeciálne vydanie: Kapitola 7 Zväzok 5 S. 0188

Švédske špeciálne vydanie: Kapitola 7 Zväzok 5 S. 0188



Smernica Rady 94/72/ES z 19. decembra 1994, ktorou sa mení a dopĺňa smernica 91/439/EHS o vodičských preukazoch RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na Akt o podmienkach pristúpenia Nórskeho kráľovstva, Rakúskej republiky, Fínskej republiky, Švédskeho kráľovstva a úpravách zmlúv, na základe ktorých je založená Európska únia [1], ďalej len "Akt o pristúpení z roku 1994", najmä na jeho článok 169, so zreteľom na návrh Komisie, keďže vodičské preukazy vo Fínsku a Švédsku pozostávajú s laminovaných kariet; keďže berúc do úvahy ostatné modely vodičských preukazov spoločenstva, Fínska republika a Švédske kráľovstvo by mali byť oprávnené naďalej vydávať vodičské preukazy podľa ich terajšieho modelu do 31. decembra 1997; keďže smernica 91/439/EHS [2] by mala byť v dôsledku toho zmenená a doplnená; keďže na základe článku 2 ods. 3 Aktu o pristúpení z roku 1994 môžu pred pristúpením inštitúcie spoločenstva prijať opatrenia uvedené v článku 169 aktu o pristúpení a také opatrenia nadobudnú účinnosť za podmienky uvedenej zmluvy a od dátumu, kedy táto zmluva nadobudne účinnosť, PRIJALA TÚTO SMERNICU: Článok 1 V článku 1 ods. 1 smernice 91/439/EHS sa vkladá nasledovná veta:"Fínska republika a Švédske kráľovstvo však môžu naďalej vydávať vodičské preukazy podľa svojho súčasného modelu do 31. decembra 1997." Článok 2 Táto smernica nadobúda účinnosť za podmienky zmluvy o pristúpení z roku 1994 a od dátumu, ked' táto zmluva nadobudne účinnosť. Článok 3 Táto smernica je adresovaná členským štátom. V Bruseli 19. decembra 1994 Za Radu predseda K. Kinkel [1] Ú. v. ES C 241, 29.8.1994, s. 21. [2] Ú. v. ES L 237, 24.8.1991, s. 1. --------------------------------------------------
Úradný vestník L 331 , 21/12/1994 S. 0010 - 0010

Fínske špeciálne vydanie: Kapitola 13 Zväzok 27 S. 0056

Švédske špeciálne vydanie: Kapitola 13 Zväzok 27 S. 0056



Smernica 94/52/es európskeho parlamentu a Rady zo 7. decembra 1994, ktorou sa po druhýkrát mení a dopĺňa smernica 88/344/EHS o aproximácii právnych predpisov členských štátov o extrakčných rozpúšťadlách používaných pri výrobe potravín a potravinárskych prísad EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä jej článok 100, so zreteľom na návrh Komisie [1], so zreteľom na stanovisko Hospodárskeho a sociálneho výboru [2], konajúc v súlade s postupom uvedeným v článku 189b zmluvy [3], keďže smernicou 88/344/EHS [4] sa od 1. januára 1994 z časti III prílohy vypustilo rozpúšťadlo cyklohexán, ktoré sa používa pri príprave esencií; keďže na základe medzičasom získaných doplňujúcich informácií sa Vedecký výbor pre potraviny rozhodol opätovne udeliť svoje predchádzajúce dočasné schválenie pre túto látku; keďže je z tohto dôvodu možné naďalej používať rozpúšťadlo, až do prijatia konečného rozhodnutia výboru, PRIJALI TÚTO SMERNICU: Článok 1 Príloha k smernici 88/344/EHS sa týmto mení a dopĺňa takto: v časti III: Opätovne sa zapisuje rozpúšťadlo cyklohexán s limitom rezíduí maximálne 1 mg/kg. Článok 2 1. Členské štáty zmenia a doplnia najneskôr do 7. decembra 1995 svoje zákony, iné právne predpisy a správne opatrenia tak, aby sa povolilo obchodovanie s produktmi, ktoré sú v súlade s touto smernicou. Okamžite o tom informujú Komisiu. 2. Keď členské štáty prijmú opatrenia uvedené v odseku 1, tieto budú obsahovať odkaz na túto smernicu alebo ich bude sprevádzať takýto odkaz pri príležitosti ich úradného uverejnenia. Metodiku týchto odkazov ustanovia členské štáty. Článok 3 Táto smernica nadobúda účinnosť v siedmy deň odo dňa jej uverejnenia v Úradnom vestníku Európskych spoločenstiev. Článok 4 Táto smernica je adresovaná členským štátom. V Bruseli 7. decembra 1994 Za Európsky parlament predseda K. Hänsch Za Radu predseda G. Rexrodt [1] Ú. v. ES C 15, 18.1.1994, s. 17. [2] Ú. v. ES C 133, 16.5.1994, s. 21. [3] Stanovisko Európskeho parlamentu z 9. februára 1994. (Ú. v. ES C 61, 28.2.1994, s. 101), Spoločné stanovisko Rady z 10. marca 1994 (Ú. v. ES C 172, 24.6.1994, s. 1) a Rozhodnutie Európskeho parlamentu z 15. septembra 1994 (Ú. v. ES C 276, 3.10.1994, s. 13). [4] Ú. v. ES L 157, 24.6.1988, s. 28. Smernica zmenená a doplnená smernicou 92/115/EHS, (Ú. v. ES L 409, 31.12.1992, s. 31). --------------------------------------------------
Úradný vestník L 094 , 13/04/1994 S. 0030 - 0031



Smernica Komisie 94/14/ES z 29. marca 1994, ktorou sa mení a dopĺňa siedma smernica 76/372/EHS, ktorá ustanovuje analytické metódy spoločenstva na úradnú kontrolu krmív KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 70/373/EHS z 20. júla 1970 o zavedení metód vzorkovania a analýz spoločenstva na úradnú kontrolu krmív [1], naposledy zmenenú a doplnenú nariadením (EHS) č. 3768/85 [2], najmä na jej článok 2, keďže siedma smernica Komisie 76/372/EHS [3], naposledy zmenená a doplnená smernicou 92/95/EHS [4] predpisuje metódy, ktoré majú používať na stanovenie aflatoxínu B1; keďže je nevyhnutné znovu revidovať spôsob dávkovania používaný v súčasnej dobe, s cieľom presne uviesť pracovný postup pri príprave vzorky a definovať pravidlá týkajúce sa vyjadrovania výsledkov; keďže opatrenia uvedené v tejto smernici sú v súlade so stanoviskom Stáleho výboru pre krmivá, PRIJALA TÚTO SMERNICU: Článok 1 Príloha k smernici 76/372/EHS sa mení a dopĺňa tak, ako je to uvedené v prílohe. Článok 2 Členské štáty uvedú do účinnosti najneskôr do jedného roka od nadobudnutia účinnosti tejto smernice zákony, iné právne predpisy a administratívne opatrenia nevyhnutné na dosiahnutie súladu s touto smernicou. Bezodkladne o tom informujú Komisiu. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. Článok 3 Táto smernica nadobúda účinnosť dvadsiaty deň odo dňa jej uverejnenia v Úradnom vestníku Európskych spoločenstiev. Článok 4 Táto smernica je adresovaná členským štátom. V Bruseli 29. marca 1994 Za Komisiu René Steichen člen Komisie [1] Ú. v. ES L 170, 3.8.1970, s. 2. [2] Ú. v. ES L 362, 31.12.1985, s. 8. [3] Ú. v. ES L 102, 15.4.1976, s. 8. [4] Ú. v. ES L 327, 13.11.1992, s. 54. -------------------------------------------------- PRÍLOHA Časť C prílohy k smernici 76/372/EHS sa nahrádza takto: "C. Poznámky týkajúce sa metód A a B 1. Odtučnenie Vzorky obsahujúce viac ako 5 % tuku sa musia po úpravách uvedených v bode 5.1. odtučniť petroléterom (bod varu 40 až 60 °C). V takýchto prípadoch sa analytické výsledky musia vyjadriť v hmotnosti neodtučnenej vzorky. 2. Reprodukovateľnosť výsledkov, ak ide o metódu A Reprodukovateľnosť výsledkov, t. j. odchýlka medzi výsledkami získanými v dvoch alebo viacerých laboratóriách v tej istej vzorke bola odhadnutá na: ± 50 % z priemernej hodnoty pre priemerné hodnoty aflatoxínu B od 10 do 20 μg/kg; ± 10 μg/kg od priemernej hodnoty pre priemerné hodnoty väčšie ako 20 do 50μg/kg; ± 20 % z priemernej hodnoty pre priemerné hodnoty väčšie ako 50 μg/kg." --------------------------------------------------
Úradný vestník L 233 , 30/09/1995 S. 0086 - 0087



Smernica Komisie 95/49/ES z 26. septembra 1995, ktorou sa aktualizuje zoznam subjektov, na ktoré sa vzťahuje smernica 91/296/EHS o tranzite zemného plynu sieťami (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/296/EHS z 31. mája 1991 o tranzite zemného plynu sieťami [1], v znení smernice Komisie 94/49/ES [2], najmä na jej článok 2 ods. 2, keďže vysokotlakové siete zemného plynu a subjekty zodpovedné za ne v členských štátoch, na ktoré sa vzťahuje smernica 91/296/EHS, sú uvedené v prílohe k tejto smernici; keďže tento zoznam sa má po porade s príslušnými členskými štátmi Komisiou, kedykoľvek je to nevyhnutné pre dosiahnutie cieľov smernice 91/296/EHS, najmä pri zohľadnení jej článku 2 ods. 1, aktualizovať; keďže rozvoj ťažby plynu v Španielsku a pristúpenie troch nových členských štátov Rakúska, Fínska a Švédska vyžaduje aktualizáciu tohto zoznamu; po porade s príslušnými členskými štátmi, PRIJALA TÚTO SMERNICU: Článok 1 Príloha k smernici 91/296/EHS sa nahrádza prílohou k tejto smernici. Článok 2 Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou do 31. decembra 1995. Bezodkladne o tom informujú Komisiu. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. Článok 3 Táto smernica nadobúda účinnosť dňom jej uverejnenia v Úradnom vestníku Európskych spoločenstiev. Článok 4 Táto smernica je adresovaná členským štátom. V Bruseli 26. septembra 1995 Za Komisiu Christos Papoutsis člen Komisie [1] Ú. v. ES L 147, 12.6.1991, s. 37. [2] Ú. v. ES L 295, 16.11.1994, s. 16. -------------------------------------------------- PRÍLOHA ZOZNAM SUBJEKTOV A VYSOKOTLAKOVÝCH PLYNOVÝCH SIETÍ Členský štát | Subjekt | Nemecko | Bayerngas GmbH | BEB Erdgas und Erdöl GmbH | Erdgas Verkaufs-Gesellschaft mbH | Gas-Union GmbH | Mobil Erdgas — Erdöl GmbH | Ruhrgas AG | Saar Ferngas AG | Thyssengas GmbH | Vereinigte Elektrizitätswerke Westfalen AG (VEW) | Westfälische Ferngas AG | EWAG, Nürnberg | Gasversorgung Süddeutschland | Schleswag AG | Thüga AG | Verbundnetz Gas AG | Wingas GmbH | Belgicko | Distrigaz SA | Dánsko | Dansk Naturgas A/S | Španielsko | Empresa Nacional de Gas SA (ENAGAS) | Gas Natural SDG, SA | Gas de Euskadi | Grécko | DEPA | Luxembursko | SOTEG | Holandsko | NV Nederlandse Gasunie | Taliansko | Snam SpA | Edison Gas SpA | Società Gasdotti del Mezzogiorno SpA | Francúzsko | Gaz de France | SNGSO | Compagnie française du méthane (CEFEM) | Spojené kráľovstvo | British Gas | Írsko | Irish Gas Board | Rakúsko | ÖMV AG | Švédsko | Vattenfall Naturgas AB | Sydgas AB | Fínsko | Neste Oy | --------------------------------------------------
Úradný vestník L 170 , 09/07/1996 S. 0034 - 0034



Smernica Rady 96/42/ES z 25. júna 1996, ktorá mení a dopĺňa smernicu 77/388/EHS o spoločnom systéme dane z pridanej hodnoty RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 99, so zreteľom na návrh Komisie, so zreteľom na stanovisko Európskeho parlamentu [1], so zreteľom na stanovisko Hospodárskeho a sociálneho výboru [2], keďže článok 12 (3) d) smernice 77/388/EHS [3] stanovuje, že o pravidlách týkajúcich sa zdaňovania poľnohospodárskych výstupov iných, než sú tie, ktoré spadajú do kategórie 1 prílohy H, má rozhodnúť jednohlasne Rada do 31. decembra 1994 na základe návrhu Komisie; keďže do tohto dátumu tie členské štáty, ktoré už žiadali o zníženú sadzbu, by ju mohli uplatňovať aj naďalej, zatiaľ čo tie, ktoré uplatňujú štandardnú sadzbu, by nemohli uplatňovať zníženú sadzbu; keďže toto umožnilo dvojročný odklad pri uplatňovaní štandardnej sadzby; keďže skúsenosť ukázala, že štrukturálna nerovnováha v sadzbách DPH uplatňovaných v členských štátoch na poľnohospodárske výrobky kvetinárskeho a záhradníckeho sektora viedla k prípadom podvodnej činnosti; keďže štrukturálna nerovnováha je priamym výsledkom uplatňovania článku 12 (3) d) a mala by byť podľa toho opravená; keďže najvhodnejším riešením by bolo rozšíriť dočasne na všetky členské štáty možnosť uplatňovať zníženú sadzbu na poľnohospodárske výrobky kvetinárskeho a záhradníckeho sektora a dreva používaného ako palivové drevo, PRIJALA TÚTO SMERNICU: Článok 1 Smernica 77/388/EHS sa týmto mení a dopĺňa takto: 1. Zrušuje sa článok 12 (3) d); 2. V článku 28 (2) sa vkladá toto: "i) členské štáty môžu uplatňovať zníženú sadzbu na tovar živých rastlín (vrátane cibulí, koreňov a podobne, rezaných kvetov a listov na ornamenty) a dreva používaného ako palivo." Článok 2 Členské štáty oznámia Komisii text ustanovení vnútroštátneho práva, ktorý prijali v oblasti pôsobnosti tejto smernice. Článok 3 Táto smernica platí od 1. januára 1995. Článok 4 Táto smernica je adresovaná členským štátom. V Luxemburgu 25. júna 1996 Za Radu predseda M. Pinto [1] Ú. v. ES C 17, 22.1.1996, s. 26. [2] Ú. v. ES C 236, 11.9.1995, s. 10. [3] Ú. v. ES L 145, 13.6.1977, s. 1. Smernica naposledy zmenená a doplnená smernicou 95/7/ES (Ú. v. ES L 102, 5.5.1995, s. 18). --------------------------------------------------
Úradný vestník L 122 , 22/05/1996 S. 0014 - 0014



Smernica Rady 96/30/ES z 13. mája 1996, ktorou sa mení a dopĺňa smernica 94/80/ES, ktorou sa ustanovujú podrobnosti uplatňovania volebného práva občanov únie v komunálnych voľbách v členskom štáte, ktorého nie sú štátnymi príslušníkmi RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 8b ods. 1, so zreteľom na návrh Komisie, so zreteľom na stanovisko Európskeho parlamentu [1], so zreteľom na stanovisko Hospodárskeho a sociálneho výboru [2], keďže príloha ku smernici Rady 94/80/ES z 19. decembra 1994, ktorou sa ustanovujú podrobnosti uplatňovania volebného práva občanov únie v komunálnych voľbách v členskom štáte, ktorého nie sú štátnymi príslušníkmi [3], uvádza zoznam základných jednotiek miestnej samosprávy v každom členskom štáte; keďže v súlade s pristúpením Rakúska, Fínska a Švédska by sa smernica mala zmeniť a doplniť tak, aby poskytla odkaz na základné miestne samosprávne celky týchto troch krajín; keďže podľa Aktu o pristúpení uvedených štátov je smernica 94/80/ES uplatniteľná pre Ålandské ostrovy, kde fínski štátni príslušníci, ktorí nemajú miestne občianstvo uvedených ostrovov a štátni príslušníci ostatných členských štátov únie podliehajú tej istej podmienke, ktorá sa týka dĺžky trvalého pobytu pre uplatňovanie práva voliť a byť volený do zastupiteľstiev obcí, PRIJALA TÚTO SMERNICU: Článok 1 "v Rakúsku: Gemeinden, Bezirke in der Stadt Wien vo Fínsku: kunta, kommun, kommum på Åland vo Švédsku: kommuner, landsting." Článok 2 Táto smernica nadobúda účinnosť dňom jej uverejnenia v Úradnom vestníku Európskych spoločenstiev. Článok 3 Táto smernica je určená členským štátom. V Bruseli 13. mája 1996 Za Radu predseda S. Agnelli [1] Ú. v. ES C 65, 4.3.1996, s. 201. [2] Stanovisko doručené 29. februára 1996 (dosiaľ neuverejnené v úradnom vestníku). [3] Ú. v. ES L 368, 30.12.1994, s. 38. --------------------------------------------------